สวัสดีค่ะคือหนูเริ่มท้องเสียตั้งแต่วันที่26ค่ะวันนั้นถ่ายเหลวไปประมาณ7ครั้ง วันที่27ถ่าย6ครั้ง พอ28ก็6ครั้ง 29-30ถ่ายประมาณวันละ3ครั้ง แล้วเมื่อวานก็ถ่าย2ครั้ง พอวันนี้ยังมีถ่ายเหลวอีก1ครั้งเมื่อเช้า ควรปฏิบัติตัวอย่างไรดีคะ #ปล.ไม่คลื่นไส้ ไม่มีไข้ ไม่มีมูกเลือด ไม่ถ่ายเป็นสีขาว ทั้ง6วันไม่มีอาการอื่นๆนอกจากถ่ายเลยค่ะ ปกติกินอาหารอ่อนๆเช่นข้าวต้มค่ะ
สวัสดีค่ะ อาการถ่ายอุจจาระเหลวหรือท้องเสีย หากยังเป็นไนานเกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบติดเชื้อแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดทั้งนี้ หากในช่วงแรกมีถ่ายเหลว 7 ครั้งต่อวัน และต่อมาได้ลดลงเรื่อยๆ จนเหลือ 2 ครั้ง และ 1 ครั้งในวันนี้ ก็ถือว่าอาการค่อยๆ ดีขึ้น จึงไม่ได้อันตรายอะไร สามารถดูแลตนเองต่อไปได้ โดยการดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ชิ้นใหญ่ เพราะย่อยยาก และหลีกเลี่ยงอาหารรสจัด เพราะจะยิ่งทำให้ถ่ายมากขึ้น เป็นต้น โดยจากลักษณะอาการก็น่าจะหายภายไในไม่กี่วันนี้ค่ะทั้งนี้ หากลักษณะของอุจจาระไม่ได้มีมูกปน ไม่มีเลือดปน ไม่มีกลิ่นเหม็นรุนแรง ไม่มีอาการปวดบิดหรือปวดเบ่งเวลาถ่าย และไม่มีไข้ ก็ไม่น่าเกิดจากการติดเชื้อแบคทีเรีย แต่น่าจะเกิดจากเชื้อไวรัสมากกว่า ดังนั้น ก็ไม่จำเป็นต้องทานยาปฏิชีวนะไปค่ะ แต่หากอาการเป็นนานเกิน 2 สัปาดห์ แล้วยังไม่หาย ก็ควรไปพบแพทย์เพื่อตรวจหาสาเหตุอื่นๆ ต่อไปค่ะ